Irem-agi, n tutlayt tayemmat yessebgan-d tutlayt tamenzut i d-yettarfad ugrud seg mi ara d ilal daxel n twacult-is s-ɣur lejdud d yimawlan-is. Tutlayt tayemmat txeddem-d assaɣ gar ugrud d twacult-is, d twennaḍt i deg yettidir. Tesɛa tamlilt tagejdant deg usebgen n tmagit d yidles, laṣel d leɛwayed d umezruy n umdan. Tezmer ad tili d tutlayt tunṣibt i yellan deg wadeg n usemres-is, amedya n tutlayt tamaziɣt d tutlayt n leqbayel, rnu d tutlayt tunṣibt deg tmurt n Lezzayer s umata.Akken daɣen i tezmer ad tili temgarad ɣef tutlayt tunṣibt i yellan deg tmurt-nni.